Botaharri

Botaharria edo sakarria, luzeko pilotako modalitateetan sakea egiteko erabiltzen den elementu bat da, plazan finko ezarria. Gaur egun, laxoan eta errebotean, sakea egiteko mugikorra den altzari bat ere erabiltzen da, botiloa deitua. Botiloa harriz, zurez edo burdinaz egindako atril antzeko bat da, tripode baten gainean ezarria; botaharri, aldiz, eraikin bati atxikita edo plazaren ertzean kokaturiko harrizko altzari finkoa da. Bai sakarria, bai botiloa, sakean haren gainean pilotari botea eragiteko erabiltzen da, sakatzaileak pilota jo aitzinetik.


Garai bateko harrizkoa eta finkoa zen eta herri batzuetan gordetzen dira, baina tripodeak oinarri dituztenak erabiltzen dira 20. mendetik aurrera. Botilo mugikor modernoa zelaiko toki finko batean jartzen da, mugi badaiteke ere. Aldi berean, igo edo jaitsi daiteke sakea egingo duenaren gustura.

Ohikoan, botaharria joko-eremuaren mutur batean jartzen da. Joko-eremua bi zatitan banatzen duen zeharkako marra bat markatzen da bote luzeko jokoetan, eta sakerako eremua botaharriaren eta erdiko marra horren arteko eremua da. Zenbaitetan joko-eremua aldapatsua izaten da; orduan, botaharria joko-eremuaren beheko aldean jartzen da. 

 Erreferentziak 

 Kanpo estekak 

Kategoria:Bote luzeko pilota modalitateak
Kategoria:Tripodeak
Kategoria:Pilota jokoetako tresnak